San Rafael de Velaskas
San Rafael de Velaskas (isp. San Rafael de Velasco) arba San Rafaelis (San Rafael) – miestas rytų Bolivijoje, Chosė Migelio de Velasko provincijoje Santa Kruso departamente, San Rafaelio savivaldybės sostinė. Mieste yra išlikęs jėzuitų misijos ansamblis. Kartu su Santa Ana de Velasku, San Migel de Velasku, San Chavjeru, Konsepsjonu ir San Chosė de Čikitosu miestas yra įtrauktas į UNESCO pasaulio paveldo sąrašą kaip Čikitanijos jėzuitų misijos.